wickkiey/tamil-wikipedia-chunked huggingface dataset:
# பன்னாட்டு கல்லூரி நிரலாக்கப் போட்டி

## வெற்றியாளர்கள்

**போட்டியில் அதிக வெற்றி பெற்ற கல்வி நிறுவனங்கள்**  
| 7 | ஐடிஎம்ஓ பல்கலைக்கழகம் | 2017 |  |
| --- | --- | --- | --- |
| 4 | செயின்ட் பீட்டர்ஸ்பர்க் மாநில பல்கலைக்கழகம் | 2016 |  |
| 3 | ஷாங்காய் ஜியாவோ டோங் பல்கலைக்கழகம் | 2010 |  |
| 3 | ஸ்டான்போர்ட் பல்கலைக்கழகம் | 1991 |  |
| 2 | மாஸ்கோ மாநில பல்கலைக்கழகம் | 2019 |  |
| 2 | வார்சா பல்கலைக்கழகம் | 2007 |  |
| 2 | வாட்டர்லூ பல்கலைக்கழகம் | 1999 |  |
| 2 | கலிபோர்னியா இன்ஸ்டிடியூட் ஆப் டெக்னாலஜி | 1988 |  |
| 2 | செயின்ட் லூயிஸில் உள்ள வாஷிங்டன் பல்கலைக்கழகம் | 1980 |  |
| 1 | நிஸ்னி நோவ்கோரோட் மாநில பல்கலைக்கழகம் | 2021 | } |
**ஆண்டு வாரியான வெற்றியாளர்கள்**  
| 2021 | நிஸ்னி நோவ்கோரோட் மாநில பல்கலைக்கழகம் |  |
| --- | --- | --- |
| 2019 | மாஸ்கோ மாநில பல்கலைக்கழகம் |  |
| 2018 | மாஸ்கோ மாநில பல்கலைக்கழகம் |  |
| 2017 | ஐடிஎம்ஓ பல்கலைக்கழகம் |  |
| 2016 | செயின்ட் பீட்டர்ஸ்பர்க் மாநில பல்கலைக்கழகம் |  |
| 2015 | ஐடிஎம்ஓ பல்கலைக்கழகம் |  |
| 2014 | செயின்ட் பீட்டர்ஸ்பர்க் மாநில பல்கலைக்கழகம் |  |
| 2013 | ஐடிஎம்ஓ பல்கலைக்கழகம் |  |
| 2012 | ஐடிஎம்ஓ பல்கலைக்கழகம் |  |
| 2011 | ஜெஜியாங் பல்கலைக்கழகம் |  |
| 2010 | ஷாங்காய் ஜியாவ் டாங் பல்கலைக்கழகம் |  |
| 2009 | ஐடிஎம்ஓ பல்கலைக்கழகம் |  |
| 2008 | ஐடிஎம்ஓ பல்கலைக்கழகம் |  |
| 2007 | வார்சா பல்கலைக்கழகம் |  |
| 2006 | சரடோவ் மாநில பல்கலைக்கழகம் |  |
| 2005 | ஷாங்காய் ஜியாவ் டாங் பல்கலைக்கழகம் |  |
| 2004 | ஐடிஎம்ஓ பல்கலைக்கழகம் |  |
| 2003 | வார்சா பல்கலைக்கழகம் |  |
| 2002 | ஷாங்காய் ஜியாவ் டாங் பல்கலைக்கழகம் |  |
| 2001 | செயின்ட் பீட்டர்ஸ்பர்க் மாநில பல்கலைக்கழகம் |  |
| 2000 | செயின்ட் பீட்டர்ஸ்பர்க் மாநில பல்கலைக்கழகம் |  |
| 1999 | வாட்டர்லூ பல்கலைக்கழகம் |  |
| 1998 | சார்லஸ் பல்கலைக்கழகம் |  |
| 1997 | ஹார்வே மட் கல்லூரி |  |
| 1996 | கலிபோர்னியா பல்கலைக்கழகம் (பெர்க்லி) |  |
| 1995 | ஆல்பர்ட்-லுட்விக்ஸ்-யூனிவெர்சிடாட் |  |
| 1994 | வாட்டர்லூ பல்கலைக்கழகம் |  |
| 1993 | ஆர்வர்டு பல்கலைக்கழகம் |  |
| 1992 | மெல்பேர்ண் பல்கலைக்கழகம் |  |
| 1991 | இசுட்டான்போர்டு பல்கலைக்கழகம் |  |
| 1990 | ஒடாகோ பல்கலைக்கழகம் |  |
| 1989 | கலிபோர்னியா பல்கலைக்கழகம் (லாஸ் ஏஞ்சலஸ்) |  |
| 1988 | கலிபோர்னியா தொழில்நுட்பக் கழகம் |  |
| 1987 | இசுட்டான்போர்டு பல்கலைக்கழகம் |  |
| 1986 | கலிபோர்னியா தொழில்நுட்பக் கழகம் |  |
| 1985 | இசுட்டான்போர்டு பல்கலைக்கழகம் |  |
| 1984 | ஜான்ஸ் ஹாப்கின்ஸ் பல்கலைக்கழகம் |  |
| 1983 | நெப்ராஸ்கா பல்கலைக்கழகம் |  |
| 1982 | பேலர் பல்கலைக்கழகம் |  |
| 1981 | மிசௌரி-ரொல்லா பல்கலைக்கழகம் |  |
| 1980 | செயின்ட் லூயிஸ் வாஷிங்டன் பல்கலைக்கழகம் |  |
| 1979 | செயின்ட் லூயிஸ் வாஷிங்டன் பல்கலைக்கழகம் |  |
| 1978 | மாசாச்சூசெட்சு தொழில்நுட்பக் கழகம் |  |
| 1977 | மிச்சிகன் மாநிலப் பல்கலைக்கழகம் | } |
**நாடுகள்**  
| 17 | 1997 |  |
| --- | --- | --- |
| 15 | 2020 |  |
| 4 | 2011 |  |
| 2 | 2007 |  |
| 2 | 1999 |  |
| 1 | 1998 |  |
| 1 | 1995 |  |
| 1 | 1992 |  |
| 1 | 1990 | } |
# பன்னாட்டு கல்லூரி நிரலாக்கப் போட்டி

## புகழ்பெற்ற பங்கேற்பாளர்கள்

முன்னாள் ஐசிபிசி இறுதிப் போட்டியாளர்களில் சிலர் மென்பொருள் துறை மற்றும் ஆராய்ச்சியில் குறிப்பிடத்தக்க சாதனைகளைச் செய்துள்ளனர். ஆடம் டி ஏஞ்சலோ, முகநூல் நிறுவனத்தின் முன்னாள் முதன்மை தொழில்நுட்ப அலுவலர், கோரா நிறுவனர், நிகோலாய் துரோவ் , இணை நிறுவனர் டெலெக்ராம், மேடி ஜஹாரியா, அப்பாச்சி ஸ்பார்க்கை உருவாக்கியவர், டோனி சீஹ், சாப்போஸ் நிறுவனத்தின் தலைமை நிர்வாக அதிகாரி மற்றும் முதலீட்டாளர் , கிரேக் சில்வர்ஸ்டீன், கூகுளின் முதல் ஊழியர்.
# பன்னாட்டு கல்லூரி நிரலாக்கப் போட்டி

## இதையும் பார்க்கவும்

- போட்டி நிரலாக்கல் , ஒரு வகையான மன விளையாட்டு
# மைக்கேல்பட்டி ராஜா

***மைக்கேல்பட்டி ராஜா*** (*Michaelpatty Raja*) 2021ஆம் ஆண்டு வெளியான இந்திய தமிழ் மொழி நகைச்சுவை நாடகத் திரைப்படமாகும். பிரான்சிஸ். எஸ் இயக்கிய இப்படத்தை ஸ்பெல்பவுண்ட் பிலிம்ஸ் இன்க் நிறுவனம் தயாரித்திருந்தது. இந்த படத்தில் நிகேஷ் ராம் , பெர்லீன் பெசானியா ஆகியோர் முக்கிய கதாபாத்திரங்களில் நடித்திருந்தனர். ராஜேந்திரன், கோவை சரளா , தம்பி ராமையா ஆகியோர் துணை வேடங்களில் நடித்துள்ளனர். இந்த படம் 19 மார்ச் 2021 அன்று திரையரங்குகளில் வெளியிடப்பட்டது.
# மைக்கேல்பட்டி ராஜா

## நடிப்பு

- ராஜாவாக நிகேஷ் ராம்
- பெர்லீன் பெசானியா
- நாயுடுவாக இராசேந்திரன்
- மாஜிக் நிபுணராக தம்பி ராமையா
- ராஜாவின் தாயாக கோவை சரளா
- ராஜாவின் மைத்துனராக ரவி மரியா
- கௌசல்யா
- ராஜாவின் தந்தையாக ஆர். சுந்தர்ராஜன்
# மைக்கேல்பட்டி ராஜா

## தயாரிப்பு

இந்த படம் 2017ஆம் ஆண்டின் தொடக்கத்தில் *அரபு தாகூ* என்ற தலைப்பில் அறிவிக்கப்பட்டது. பிரான்சிஸ் அறிமுக இயக்குனராகவும், நிகேஷ் ராம் முன்னணி நடிகராகவும் அறிவிக்கப்பட்டனர். 2012இல் நடந்த உண்மையான நிகழ்வுகளால் படம் ஓரளவு ஈர்க்கப்பட்டது. *மைக்கேல்பட்டி ராஜா* என்ற தலைப்பு இறுதி செய்யப்படுவதற்கு முன்பு "மைக்கேல்பட்டி ராசாவும் துபாய் ரோஸாவும்" என பெயரிடப்பட்டது.  
ஏப்ரல் 2017 இல், தயாரிப்பாளர்கள் துருக்கிய நடிகை பெர்காசர் கோரல் படத்தில் முக்கியக் கதாபாத்திரத்தில் நடிப்பதாக அறிவித்தனர். ஆனால் இறுதியில் அவர் நடிக்கவில்லை. பின்னர் அவருக்கு பதிலாக இந்திய நடிகை பெர்லீன் பெசானியா ஒப்பந்தம் செய்யப்பட்டார். இந்தப் படம் பெரும்பாலும் துபாயில் படமாக்கப்பட்டது. துபாயை தளமாகக் கொண்ட பல அரபு, பாக்கித்தான் நடிகர்களும் இந்த படத்தில் நடித்துள்ளனர்.
# மைக்கேல்பட்டி ராஜா

## வெளியீடும் வரவேற்பும்

இந்த படம் 19 மார்ச் 2021 அன்று தமிழ்நாடு முழுவதும் திரையரங்குகளில் வெளியிடப்பட்டது.  
மாலை மலர் செய்தித்தாளின் விமர்சகர் படத்திற்கு கலவையான விமர்சனத்தை அளித்தார். 'அர முரசு' செய்தி தளத்தின் விமர்சகர் முரளி படத்தைப் பற்றி "வேடிக்கை" என்று குறிப்பிட்டார்.
# தீதும் நன்றும்

***தீதும் நன்றும்*** (*Theethum Nandrum*) என்பது இராசு ரஞ்சித் எழுதி இயக்கிய தொகுத்து 2021ஆம் ஆண்டில் வெளியான இந்தியத் தமிழ் அதிரடித் திரைப்படமாகும். அபர்ணா பாலமுரளி, லிஜோமோல் ஜோஸ் ஆகியோருடன் அவரும் முக்கிய கதாபாத்திரத்திலும் நடித்திருந்தார். படம் 12 மார்ச் 2021 அன்று வெளியிடப்பட்டது.
# தீதும் நன்றும்

## நடிகர்கள்

- சிவாவாக இராசு ரஞ்சித்
- சுமதியாக அபர்ணா பாலமுரளி
- தமிழாக லிஜோமோல் ஜோஸ்
- தாஸாக ஈசன்
- ஆறுவாக இன்ப ரவிக்குமார்
- மாறனாக சந்தீப் ராஜ்
- இராஜேந்திரனாக கல்யான் சத்யா
- தர்மலிங்கமாக கருணாகரன்
# தீதும் நன்றும்

## தயாரிப்பு

முன்பு நாளைய இயக்குநர் என்ற நிகழ்ச்சியின் ஒரு பகுதியாக இருந்த இயக்குநர்-நடிகர் ராசு ரஞ்சித் இயக்குநராக இப்படத்தின் மூலம் அறிமுகமானார். 2018 நடுப்பகுதியில், அபர்ணா பாலமுரளி, லிஜோமோல் ஜோஸ் ஆகிய இருவரும் மகேசிண்ட பிரதிகாரம் (2016) என்ற மலையாளப் படத்தில் இராசு ரஞ்சித்தின் நடிப்பைக் கண்டறிந்த பிறகு படத்தில் நடித்தனர்.  
இது இரு நடிகைகளும் கையெழுத்திட்ட முதல் தமிழ் படம் என்றாலும், அவர்களின் மற்ற படங்களும் இதற்கு முன் வெளியிடப்பட்டன.  
சூரரைப் போற்று படத்தில் முக்கியக் கதாபாத்திரத்தில் அபர்ணா பாலமுரளி நடித்தது விளம்பரத்தைப் பெற்றது.
# அயலான்

***அயலான்*** (*Ayalaan*) 2024 ஆம் ஆண்டில் வெளிவந்த தமிழ் அறிபுனை நகைச்சுவைத் திரைப்படமாகும். ஆர். டி. ராஜாவும் கொட்டபாடி ஜே. ராஜேஷும் தயாரிக்கும் இப்படத்தை ஆர். ரவிக்குமார் இயக்கியுள்ளார். இதில் சிவகார்த்திகேயன், ரகுல் பிரீத் சிங், சரத் கேல்கர், இஷா கோப்பிகர் ஆகியோர் முக்கிய கதாபாத்திரங்களில் நடித்துள்ளனர். படத்துக்கு ஏ. ஆர். ரகுமான் இசையமைத்துள்ளார். நீரவ் ஷா ஒளிப்பதிவையும், படத்தொகுப்பை ரூபனும் மேற்கொண்டுள்ளனர். இத்திரைப்படத்தின் தொலைக்காட்சி உரிமையை சன் தொலைக்காட்சி வாங்கியுள்ளது.
# அயலான்

## நடிப்பு

- ஒரு விவசாயி / வேற்றுக்கிரகவாசியாக சிவகார்த்திகேயன்
- ஆதிதியாக ரகுல் பிரீத் சிங்
- அஞ்சனாவாக இஷா கோப்பிகர்
- நவீனாக ஷரத் கேல்கர்
- யோகி பாபு
- கருணாகரன்
- பானுப்பிரியா
- பாலா சரவணன்
# மிருகா (திரைப்படம்)

***மிருகா*** ( *Mirugaa* ) என்பது பார்த்திபன் இயக்கத்தில் வினோத் ஜெயின் தயாரித்து 2021இல் தமிழில் வெளியான அதிரடித் திரைப்படமாகும் . இதில் ஸ்ரீகாந்த் ராய் லட்சுமி ஆகியோர் முக்கிய பாத்திரத்தில் நடித்துள்ளனர். ஜாகுவார் ஸ்டுடியோஸ் தயாரித்த இந்தப் படம் 5 மார்ச் 2021 அன்று வெளியிடப்பட்டது.
# மிருகா (திரைப்படம்)

## நடிப்பு

- ஜான் என்கிற அரவிந்தாக ஸ்ரீகாந்த்
- லட்சுமியாக ராய் லட்சுமி
- காவல் துறை அதிகாரி விஜய்யாக தேவ் கில்
- நித்யாவாக நைரா ஷா
- சுபத்ராவாக வைஷ்ணவி சந்திரன்
- காவல் ஆணையராக அபிசேக் சங்கர்
- ஆரோஹி அனிஷா
- பூஜா ராம்
- கருப்பு பாண்டி
- வெங்கட் சுபா
# மிருகா (திரைப்படம்)

## தயாரிப்பு

பிரபல ஒளிப்பதிவாளர் எம். வி. பன்னீர்செல்வம் எழுதி அறிமுக இயக்குநர் ஜெ.பார்த்திபன் இயக்கியிருக்கும் இப்படத்திற்காக ஸ்ரீகாந்த், ராய் லட்சுமி ஆகிய இருவரும் திசம்பர் 2018இல் நடிக்கத் தொடங்கினர். இந்த படம் 2019 முழுவதும் பொள்ளாச்சி, மூணாறு, தலைக்கோனா, ஊட்டி, கொடைக்கானல் உள்ளிட்ட நகரங்களில் படமாக்கப்பட்டது. படத்தின் இறுதிக் காட்சி சென்னை மணிமஹாலில் படமாக்கப்பட்டது. இப்படத்தில் புலி முக்கியப் பங்கு வகிக்கும் என்பதை வெளிப்படுத்தி தயாரிப்பாளர்கள் படத்தை விளம்பரப்படுத்தினர். படத்தின் முதல் வண்ண சுவரொட்டி மே 2019 இல் இணையத்தில் வெளியிடப்பட்டது.  
படத்தின் முன்னோட்டத்தை நடிகர்கள் தனுஷ், ஆர்யா, விஜய் ஆண்டனி, பரத் ஆகியோர் 5 பிப்ரவரி 2021 இல் வெளியிட்டனர்.
# மிருகா (திரைப்படம்)

## விமர்சனம்

படம் 5 மார்ச் 2021 அன்று தமிழ்நாட்டில் திரையரங்குகளில் வெளியிடப்பட்டது. டைம்ஸ் ஆஃப் இந்தியாவைச் சேர்ந்த விமர்சகர், "படத்தின் இறுதிக் காட்சிகளில் புலியைக் கொண்டு பார்வையாளர்களின் கவனத்தை ஈர்க்கும் முயற்சி பாராட்டுக்குரியது. ஆனால் தரம் குறைந்த கீழே உள்ள காட்சி விளைவுகள் அதற்கு ஒத்துழைக்கவில்லை". என எழுதினார். சினிமா எக்ஸ்பிரஸின் விமர்சகர் இந்த படத்தில் "யூகிக்கக்கூடிய திரைக்கதை, மோசமான செயல்படுத்தல், பட்ஜெட் வரம்புகள் மற்றும் சாத்தியமற்ற காட்சி விளைவுகள் தொழில்நுட்பம் உள்ளது. இது இந்த தொடர் கொலைகாரன் படத்திற்கு இடையூறாக உள்ளது" என்று குறிப்பிட்டார். தினமலர் படத்திற்கு கலவையான விமர்சனத்தை கொடுத்தது. படம் தவறவிட்ட வாய்ப்பு என்று முடிவுக்கு வந்தது.
# பரமபதம் விளையாட்டு

***பரமபதம் விளையாட்டு*** ( *Paramapadham Vilayattu* ) சுருக்கமாக ***பரமபதம்*** என்பது 2021ஆம் ஆண்டு வெளியான இந்திய தமிழ் -மொழி அரசியல் பரபரப்பூட்டும் படமாகும். இதை இயக்குநர் திருஞானம் இயக்கியிருந்தார்.  
படத்தின் வெளியீட்டு தேதி அறிவிக்கப்பட்ட அதன் அசல் தேதி பிப்ரவரி 28, 2020இல் இருந்து விவரிக்கப்படாத காரணங்களுக்காக ஒத்திவைக்கப்பட்டது. ஓராண்டு கழித்து, படத்தின் திரையரங்கு வெளியீடு ரத்து செய்யப்பட்டது. தம்ழி புத்தாண்டின் போது 14 ஏப்ரல் 2021 அன்று டிஸ்னி+ ஹாட்ஸ்டார் வழியாக படத்தை வெளியிட முடிவு செய்யப்பட்டது. இது நடிகை திரிசாவின் 60 வது படமாகும். இந்த படம் பெரும்பாலும் எதிர்மறையான விமர்சனங்களையேப் பெற்றது.
# பரமபதம் விளையாட்டு

## நடிப்பு

- மருத்துவர் காயத்திரியாக திரிசா
- வாகன ஓட்டுநராக விஜய் வர்மா
- தமிழ்செல்வனாக, நந்தா
- தமிழ்செல்வனின் உற்ற தோழன் டேவிட்டாக ரிச்சர்ட் ரிசி
- கலிங்கனாக ஏ. எல். அழகப்பன்
- காயத்திரியின் மகள் சுஜியாக குழந்தை மானஸ்வி
- செழியனாக வேல ராமமூர்த்தி (முதலமைச்சர் மற்றும் தமிழ்செல்வனின் தந்தை)
- காலிங்கனின் உதவியாளராக சாம்ஸ்
- பிரியாவாக சங்கீதா
- செழியனின் ஆதரவாளராக தீபா சங்கர்
- காவல் ஆய்வாளராக சேரன் ராஜ்
- மணிமொழியாக சோனா ஹைடன்
- அரசியல்வாதியாக நெல்லை சிவா
- அரசியல்வாதியாக சிட்டிசன் மணி
- அரசியல்வாதியாக தவசி
- செவ்வாழை
# பரமபதம் விளையாட்டு

## தயாரிப்பு

இந்தத் திட்டம் 24HRS புரொடக்சன்ஸ் என்டர்டெயின்மென்ட் மூலம் தயாரிக்கப்பட்டது.
# கண்டா ஓங்கல்

**கண்டா ஓங்கல்** (*Risso's dolphin*) என்பது கிராம்பஸ் பேரினத்துக்கு உட்பட்ட சேர்ந்த ஒரையொரு ஓங்கில் இனம் ஆகும். தைவானிய மீனவர்களிடையே இது பொதுவாக **மாங்க் டால்பின்** என்று அழைக்கப்படுகிறது. இந்த ஓங்கிலுடன் நெருங்கிய தொடர்பான இனங்களில் சில: வலவம் திமிங்கலம் (*Globicephala* spp.), பிக்மி கொலையாளி திமிங்கலம் *(Feresa attenuata),* முலாம்பழத் தலை திமிங்கலம் *(Peponocephala electra),* பொய் கொலைத் திமிங்கிலம் *(Pseudorca crassidens)* போன்றவை உள்ளன.
# கண்டா ஓங்கல்

## விளக்கம்

கண்டா ஓங்கில்களின் முன்பக்க உடலானது ஒப்பீட்டளவில் பெரிய உடலையும், முதுகுத் துடுப்பையும் கொண்டது. அதே நேரத்தில் பின்புற உடலானது ஒப்பீட்டளவில் குறுகிய வாலைக் கொண்டது. இதற்கு பந்துவடிவ செங்குத்து தலை இருக்கும்.  
இந்த ஒங்கில்களின் குட்டிகள் சாம்பல் நிறமாகவும், பின்னர் பழுப்பு நிறமாகவும் ஆகும். குட்டிகள் முதிர்ந்தத்தும் வெள்ளி நிறத்துக்கு மாறி, பின்னர் கிட்டத்தட்ட கருப்பு நிறமாகி, பின்னர் இளங்கருப்பாக (எப்போதும் கருப்பாக உள்ள துடுப்புகளைத் தவிர) மாறும். இவற்றின் வயிற்றுப் பகுதி வெள்ளை நிறத்தில் இருக்கும். இவற்றின் கன்னத்தில் இருந்து வயிறுவரை வெள்ளை நங்கூரம் போன்ற குறிகள் காணப்படுகின்றன. இதன் கருத்த உடலில் வெள்ளை நிற கோட்டுக் கிறுக்கள்கள் உள்ளன. இந்தக் கீறல்கள் பெரும்பாலும் இதனுடன் உள்ள ஓங்கில்களுடனான சண்டை அல்லது விளையாட்டுக்கடி போன்றவற்றால் உருவானவையாக இருக்கலாம். பல்லுள்ள திமிங்கலங்களின் உடலில் இவாவாறான கீறல்கள் ஒரு பொதுவான அம்சமாக இருந்தபோதிலும், இந்த கண்டா ஓங்கில்களின் உடலில் வழக்கத்திற்கு மாறாக அதிக அளவில் கீறல்கள் இருக்கும். முதிர்ந்தவை பெரும்பாலும் வெள்ளையாகத் தோன்றுகிறன. பெரும்பாலான ஓங்கில்களுக்கு இரண்டு முதல் ஏழு இணைப்பற்கள் உள்ளன, அனைத்தும் கீழ் தாடையில் உள்ளன.  
இவற்றின் நீளம் பொதுவாக இருக்கும் என்றாலும், சில வரைகூட காணப்படும். பெரும்பாலான ஓங்கில்களைப் போலவே, ஆண் மீன்கள் பெண் மீன்களைவிட விட சற்று பெரியவை. இந்த இனமானது எடை கொண்டவை. இது "டால்பின்" என்று அழைக்கப்படும் உயிரினத்தில் மிகப்பெரிய இனமாகும். கணாடா ஓங்கில்கள் திமிங்கிலங்களைப் போல தங்கள் தலையில் உள்ள துளைகளால் மூச்சுக் காற்றை பீச்சியடிக்கின்றன. அக்காற்று ஓன்ன்றையடி வரை பீச்சியடிக்கின்றது.
# கண்டா ஓங்கல்

## பரவலும், வாழ்விடமும்

இவை உலகளவில் மித மற்றும் வெப்பமண்டல கடற்பகுதிகளில், இந்திய, பசிபிக், அட்லாண்டிக் பெருங்கடல்களிலும், பாரசீக வளைகுடா, மத்திய தரைக்கடல், செங்கடலிம் காணப்படுகின்றன. கருங்கடலில் (2012 இல் மர்மாரா கடலில் பதிவு செய்யப்பட்டது) . இவை வடக்கே அலாஸ்கா வளைகுடா மற்றும் தெற்கு கிரீன்லாந்திலிருந்து தெற்கே டியெரா டெல் ஃபியூகோ வரை உள்ளன . இவர்கள் மற்ற கடற்பாலூட்டிகளுடன் சேர்ந்து சுற்றுகின்றன. இவை அலையில் சறுக்கி சில்லியெடுத்து விளையாடும் பழக்கம் கொண்டவை.  
கண்டா ஓங்கில்கள் ஒரு சமூகமாக அமைப்பைக் கொண்டுள்ளன. இந்த ஓங்கில் கூட்டத்தில் பொதுவாக 10 முதல் 51 வரையிலானவை உள்ளன. ஆனால் சில நேரங்களில் இவை சில ஆயிரமாக திரள்வதும் உண்டு. இந்த பெரிய குழுவினுள் சிறிய, நிலையான துணைக்குழுக்கள் இருக்கும். இந்த குழுக்கள் வயது அல்லது பாலினத்தில் ஒத்ததாக இருக்கும். கண்டா ஓங்கில்கள் தங்கள் குழுக்களுக்கு விசுவாசமாக இருக்கின்றன. நீண்ட கால பிணைப்பை வயது வந்த ஆண் ஓங்கில்கள் கொண்டுள்ளன. இளம் மீன்கள் குறைந்த நம்பகத்தன்மையை கொண்டவையாக உள்ளவையாகவும், குழுக்களை விட்டு வெளியேற வாய்ப்பு உள்ளவையாகவும் உள்ளன. தாய் ஓங்கில்கள் மற்றும் குட்டிகளின் குழுவில் தாய் மீன்கள் அதிக பாசத்தைக் காட்டுகிறன. ஆனால், இந்த குட்டிகள் வெளியேறிய பிறகும் இந்த பெண் ஓங்கில்கள் ஒன்றாக இருக்குமா இல்லையா என்பது தெளிவாகத் தெரியவில்லை.
# கண்டா ஓங்கல்

## நடத்தை

பார்ட்சி தீவைச் சுற்றியுள்ள கண்டா ஓங்கல்களைப் பாதுகாப்பதில் வேல்ஸ் இயற்கை வளங்கள் அமைப்பு செயல்படுகிறது.]]
# கண்டா ஓங்கல்

## நடத்தை

### சமூக நடத்தை

கண்டா ஓங்கில்கள் தங்கள் இரையான தலைக்காலிகளை வெட்ட பற்களை பயன்படுத்தத்த தேவையில்லை. இந்த இனங்கள் இனச்சேர்க்கைக்கான மோதல்களில் தங்கள் ஆயுதங்களாக பற்களை பயன்படுத்துகின்றன.
# கண்டா ஓங்கல்

## நடத்தை

### இனப்பெருக்கம்

இவை 2.4 ஆண்டு இடைவெளியில், கருத்தரித்து 13-14 மாதம் கர்பமாக இருந்து ஒரே ஒரு குட்டியை ஈனுகின்றன. பெண் ஓங்கில்கள் 8-10 வயதிலும், ஆண் ஓங்கில்கள் 10-12 வயதிலும் பாலியல் முதிர்ச்சியடைகின்றன. இதில் கண்டறியப்பட்ட வயது துதிர்ந்த ஓங்கில் 39.6 வயதை எட்டியது ஆகும்.  
காண்ட ஓங்கில்கள் யப்பான் மற்றும் அமெரிக்காவில் வெற்றிகரமாக சிறைபிடிக்கப்பட்டன. அவை வழக்கமான போத்தல் மூக்கு ஓங்கில்கள் அல்லது ஓர்க்கா திமிலங்கள் போன்றவையாக இல்லை என்றாலும். கலப்பின காண்டா ஓங்கில்-போத்தல் மூக்கு ஓங்கில்கள் சிறைப்பிடிக்கப்பட்டு வளர்க்கப்படுகின்றன.
# கண்டா ஓங்கல்

## நடத்தை

### மனித தொடர்புகள்

மற்ற ஓங்கில்கள் மற்றும் கடல் விலங்குகளைப் போலவே, இந்த ஓங்கில்களும் உலகம் முழுவதும் கடல் வலைகளில் சிக்கியதற்கான ஆவணங்கள் உள்ளன. இவற்றில் பல சம்பவங்கள் மரணத்திற்கு வழிவகுத்தன. இவற்றில் சில இறப்புக்கு திமிங்கில வேட்டைகளும் காரணமாக இருந்தன. நெகிழியை உட்கொண்ட பல ஓங்கில்களையும் மாசு பாதித்துள்ளது. இந்த விலங்குகளின் மாதிரிகள் அவற்றின் திசுக்களில் மாசுகளால் ஏற்பட்ட பாதிப்புகளைக் காட்டுகிறது.
# இரண்மை சென் குப்தா

**இரண்மை சென் குப்தா** (*Hiranmay Sen Gupta*, ஆகத்து 1, 1934 – சனவரி 8, 2022) வங்காளதேச நாட்டைச் சேர்ந்த ஓர் இயற்பியலாளர் ஆவார். 1934 ஆம் ஆண்டு ஆகத்து மாதம் முதல் தேதியன்று இவர் பிறந்தார். அணு இயற்பியலில் நிபுணத்துவம் பெற்றவராகத் திகழ்ந்தார். சுமார் 200 ஆராய்ச்சி இதழ்களை வெளியிட்டுள்ளார். 1977 ஆம் ஆண்டு முதல் வங்காளதேச அறிவியல் அகாதமியில் உறுப்பினராக உள்ளார்.
# இரண்மை சென் குப்தா

## ஆரம்பகால வாழ்க்கை மற்றும் கல்வி

1963 ஆம் ஆண்டு இரண்மை சென் குப்தா இயோசப் ரோட்பிளாட்டின் மேற்பார்வையில் லண்டன் பல்கலைக்கழகத்தில் இருந்து அணு இயற்பியலில் முனைவர் பட்டம் பெற்றார்.
# சர்பத் (திரைப்படம்)

***சர்பத்*** (*Sarbath*) என்பது 2021ஆம் ஆண்டு வெளியான இந்தியத் தமிழ் மொழி நகைச்சுவை நாடகத் தொலைக்காட்சித் திரைப்படமாகும். இதை அறிமுக இயக்குநர் பிரபாகரன் எழுதி இயக்கியிருந்தார். 7 ஸ்கிரீன் ஸ்டுடியோவின் இலலித் குமார் தயாரித்திருந்தார். உடன் Viacom18 நிறுவனமும் தயாரிப்பில் உதவி புரிந்தது. இந்த படத்தில் கதிர், சூரி, ரகசியா கோரக், அஸ்வத் ஆகியோர் முக்கிய கதாபாத்திரங்களில் நடித்துள்ளனர். திண்டுக்கல் அருகேயுள்ள சின்னாளப்பட்டி பகுதியை பின்னணியாக வைத்து இப்படம் எடுக்கப்பட்டுள்ளது. இந்த படம் இரண்டு குடும்பங்களின் கோமாளித்தனத்தை அடிப்படையாகக் கொண்டது. இதன் விளைவாக வேடிக்கையும் கொந்தளிப்பும் ஒன்றாக ஏற்படுகிறது. படம் 11 ஏப்ரல் 2021 அன்று கலர்ஸ் தமிழ் தொலைக்காட்சியில் நேரடியாக வெளியிடப்பட்டது.
# சர்பத் (திரைப்படம்)

## நடிப்பு

- அறிவாக கதிர்
- அறிவின் நண்பராக சூரி
- அருணாவாக ரகசியா கோரக்
- செந்திலாக அஸ்வத்
- அன்பாக விவேக் பிரசன்னா
- ஆளவந்தானாக சித்தார்த் விபின்
- அறிவு, அன்பின் தந்தையாக ஜி. மாரிமுத்து
- அருணாவின் தந்தையாக புளோரண்ட் பெரேரா
- இந்துமதி அறிவு மற்றும் அன்புவின் தாயாக
- குழந்தை ஜாய்
- சுஹாசினி
# சர்பத் (திரைப்படம்)

## தயாரிப்பு

இந்த படத்தை அறிமுக இயக்குநர் பிரபாகரன் தான் இயக்குவதாக அறிவித்தார். அவர் முன்பு பிரபல இயக்குநர் பாலாஜி சக்திவேலிடம் உதவி இயக்குநராகப் பணியாற்றினார். கதிர் ஒரு தகவல் தொழில்நுட்ப நிபுணராக முக்கியக் கதாபாத்திரத்தில் நடித்தார். அதே நேரத்தில் சூரி படத்தில் கதிரின் நண்பராக முக்கியக் கதாபாத்திரத்தில் நடித்தார். இது கதிர் மற்றும் சூரிக்கு இடையேயான முதல் ஒத்துழைப்பைக் குறித்தது. படத்தின் தலைப்பு மற்றும் முதல் சுவரொட்டி 17 சூன் 2019 அன்று வெளியிடப்பட்டது. 2019 ஆம் ஆண்டின் பிற்பகுதியில் படப்பிடிப்பும் நிறைவடைந்தது. இந்தப் படம் முக்கியமாக திண்டுக்கல்லில் படமாக்கப்பட்டது. மேலும், படத்தின் சில பகுதிகள் சென்னையில் படமாக்கப்பட்டன.
# நாடகப் பிராகிருதம்

**நாடகப் பிராகிருதங்கள்** என்பன நடுக்கால இந்தியாவில் நாடகங்கள் மற்றும் ஏனைய இலக்கியங்களில் பயன்படுத்தப்பட்ட பிராகிருத வட்டார வழக்குகளின் தரப்படுத்தப்பட்ட வடிவங்களாகும். இவை முன்பொரு காலத்தில் பேசப்பட்ட மொழிகளாகவோ அல்லது பேச்சுமொழியின் அடிப்படையில் உருவான மொழிகளாகவோ இருக்கக்கூடும். எனினும், இவை பேச்சு வழக்கிலிருந்து ஒழிந்த பின்னரும் நீண்ட காலமாகத் தொடர்ந்து இலக்கிய மொழிகளாகப் பயன்படுத்தப்பட்டுள்ளன. இந்தோ-ஆரிய மொழிகளின் வளர்ச்சி பற்றிய ஆய்வுக்கு நாடகப் பிராகிருதங்கள் இன்றியமையாதனவாகும். நாடகங்கள் மற்றும் இலக்கியங்களில் இவற்றின் பயன்பாட்டின்போது சமசுகிருத மொழிபெயர்ப்பும் இணைந்து காணப்படுவதே இதற்கான காரணமாகும்.
# நாடகப் பிராகிருதம்

## வட்டார வழக்குகள்

"நாடகப் பிராகிருதங்கள்" எனும் சொற்றொடர் இவற்றுள் முதன்மையான சௌரசேனி, மாகதி மற்றும் மகாராட்டிரிப் பிராகிருத மொழிகளைக் குறிக்கும். எனினும், குறைவான பயன்பாட்டிலிருந்த பல்வேறு பிராகிருதங்களும் இவற்றில் உள்ளடங்குகின்றன. இவற்றுள் பிராச்சியம், பாலிக்கி, தட்சிணாத்தியம், சகரி, சந்தாலி, சபரி, ஆபீரி, திரமிளி மற்றும் ஒட்டரி போன்றன குறிப்பிடத்தக்கன. நாடகங்களில் இவ்வாறான பிராகிருதங்களைப் பயன்படுத்துவதில் வியக்கத்தக்களவு இறுக்கமான கட்டமைப்புக்கள் இருந்தன. தமது பங்கு மற்றும் பின்புலத்தின் அடிப்படையில் ஒவ்வொரு கதைமாந்தரும் வெவ்வேறு பிராகிருத மொழிகளைப் பேசினர். எடுத்துக்காட்டாக, திரமிளி மொழி "காட்டுவாசிகளின்" மொழியாகும். "கதாநாயகியும் அவரது தோழியரும்" சௌரசேனி மொழியைப் பேசினர். "ஏமாற்றுவோரும் போக்கிரிகளும்" அவந்தியில் உரையாடினர். புரிந்துகொள்ளப்படும் அளவில் பிராகிருத மொழிகள் மாறுபட்டிருந்தன. சௌரசேனி மொழி, செஞ் சமசுகிருதத்தைப் பெரும்பாலும் ஒத்திருந்ததோடு, மாகதிப் பிராகிருதம் செவ்வியல் பாளி மொழியைப் பெரிதும் ஒத்திருந்தது.  
தற்கால மராத்தியின் மூல மொழியான மகாராட்டிரி மொழி தனித்துவமானதாகும். மகாராட்டிரி பெரும்பாலும் பாக்கள் இயற்றுவதற்குப் பயன்பட்டது. இதனால் மகாராட்டிரி இலக்கணம், பாவகைகளின் வெவ்வேறு வடிவங்களின் அமைப்புக்கேற்ப தகவமைத்துக்கொள்ளும் விதத்தில், நேரியல் சமசுகிருத இலக்கணத்திலிருந்து விலகியுள்ளது. இப்புதிய இலக்கண மரபின் விளைவால் உயிரெழுத்து ஒலிப்பு நீளங்களில் தனித்துவமிக்க நெகிழ்வுப் போக்குகள் போன்ற இயல்புப் பிறழ்வுகள் மராத்தி மொழியில் காணப்படுகின்றன.  
மூன்று முதன்மையான நாடகப் பிராகிருதங்களும் அவற்றின் சில வழிமொழிகளும்:  
; மகாராட்டிரி
: மகாராட்டிரி பண்டைய இந்தியாவின் தென்மேற்குப் பகுதிகளில் பயன்படுத்தப்பட்டது. இது பின்னர், மராத்தி மற்றும் கொங்கணி ஆகியவற்றை உள்ளடக்கிய தெற்கு இந்தோ-ஆரிய மொழிகளாக உருப்பெற்றது.  
; சௌரசேனி
: இந்தியாவின் நடு வடக்குப் பகுதிகளில் சௌரசேனி பயன்படுத்தப்பட்டது. இது பின்னர், இந்துசுத்தானி மற்றும் பஞ்சாபி உள்ளிட்ட இந்தி மொழிகளாக உருப்பெற்றது.  
; மாகதி
: மாகதி கிழக்கு இந்தியாவில் பயன்படுத்தப்பட்டது. இது பின்னர், சியால்கெட்டி, வங்காளி, அசாமிய மொழி, ஒடியா மற்றும் பிகாரி மொழிகள் (போச்புரி, மாககி, மைதிலி) ஆகிய மொழிகளை உள்ளடக்கிய கிழக்கு இந்தோ-ஆரிய மொழிகளாக உருப்பெற்றது.
# அக்வாமேன் அண்டு தி லோச்டு கிங்டோம்

**அக்வாமேன் அண்டு தி லோச்டு கிங்டோம்** என்பது 2023 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இப்படமானது இதே பெயரில் டிசி காமிக்சில் தோன்றிய கதாபாத்திரத்தை மையமாகக் கொண்டு டிசி பிலிம்ஸ் உடன் இணைந்து சப்ரான் கம்பெனி மற்றும் அட்டாமிக் மான்ஸ்டர் புரொடக்சன்சு ஆகியவை தயாரிக்க, வார்னர் புரோஸ். பிக்சர்ஸ் மூலம் உலகம் முழுவதும் விநியோகிக்கப்பட்டது. இது டிசி நீட்டிக்கப்பட்ட பிரபஞ்சத்தின் 15வது படம் ஆகும்.  
இது 2018 ஆம் ஆண்டு வெளியான அக்வாமேன் திரைப்படத்தின் இரண்டாவது படமாகவும் டிசி நீட்டிக்கப்பட்ட பிரபஞ்சத்தின் பதின்மூன்றாவது திரைப்படமும் ஆகும். ஜேம்ஸ் வான் இயக்கும் இந்த திரைப்படத்திற்கு டேவிட் லெஸ்லி ஜான்சன்-மெகோல்ட்ரிகு என்பவர் திரைக்கதை எழுத, ஜேசன் மோமோவா, அம்பர் கேர்ட்டு, பாட்ரிக் வில்சன், டால்ப் லண்ட்கிரென், யஹ்யா அப்துல்-மதீன் II மற்றும் டெமுரா மோரிசன் ஆகியோர் நடித்துள்ளார்கள்.  
அக்வாமேன் அண்டு தி லோச்டு கிங்டோம் படம் திசம்பர் 19, 2023 அன்று லாஸ் ஏஞ்சல்ஸில் உள்ள க்ரோவில் நடந்த ரசிகர் நிகழ்வில் திரையிடப்பட்டது, வார்னர் பிரதர்ஸ் பிக்சர்ஸ் மூலம் அமெரிக்காவில் டிசம்பர் 22 அன்று வெளியிடப்பட்டது. திரைப்படம் $13 மில்லியனை வசூலித்தது மற்றும் விமர்சகர்களிடமிருந்து கலவையான விமர்சனங்களைப் பெற்றது.
# பயன்பாட்டு பொருளாதார ஆராய்ச்சி மையம்

**பயன்பாட்டு பொருளாதார ஆராய்ச்சி மையம்** (*Applied Economics Research Centre*) என்பது பாக்கித்தான் நாட்டின் கராச்சி பல்கலைக்கழகத்தில் உள்ள ஓர் ஆராய்ச்சி நிறுவனம் ஆகும். இந்நிறுவனம் சிந்து அரசாங்கத்தால் 1973 ஆம் ஆண்டு நிறுவப்பட்டது போர்டு அறக்கட்டளை இந்நிறுவனத்திற்கு நிதி உதவி செய்தது. அலிகர் பல்கலைக்கழகத்தின் புகழ்பெற்ற முன்னாள் மாணவரும், புகழ்பெற்ற அறிஞர் ரசீத் அகமது சித்திக்கியின் மகனுமான டாக்டர் எக்சான் ரசீத், பயன்பாட்டு பொருளாதார ஆராய்ச்சி மையத்தின் முதல் நிறுவன இயக்குநர் ஆவார். பேராசிரியர் முனைவர் சமீனா கலீல் தற்போது நிறுவனத்தின் இயக்குநராக உள்ளார்.  
ஆரம்பத்தில் பயன்பாட்டு பொருளாதார ஆராய்ச்சி மையத்தில் முதுநிலை பயன்பாட்டு அறிவியல் என்ற முதுநிலை பட்டப் படிப்பு மட்டுமே இருந்தது. ஆனால் இப்போது முதுநிலை பயன்பாட்டு அறிவியல், ஆய்வியல் நிறைஞர், முனைவர் ஆகிய படிப்புகளையும் இந்நிறுவனம் வழங்குகிறது. பாக்கித்தானின் மிகப்பெரிய பொருளாதார ஆராய்ச்சி நூலகம் பயன்பாட்டு பொருளாதார ஆராய்ச்சி மையத்தில் உள்ளது. பன்னாட்டு நாணய நிதியம், உலக வங்கி, ஆசிய மேம்பாட்டு வங்கி மற்றும் பாக்கித்தான் மாநில வங்கி ஆகிய நிறுவனங்களின் முழு வெளியீடுகளும் இந்நூலகத்தில் இடம்பெற்றுள்ளன.
# பயன்பாட்டு பொருளாதார ஆராய்ச்சி மையம்

## இவற்றையும் காண்க

- பொருளியல்
- பொருளியல் சிந்தனையின் வரலாறு
# குமார சரசுவதி

குமார சரசுவதி ஒரு பெண்பால் தமிழ்ப்புலவர். கிருட்டிண தேவராயர் காலத்தவர். இவர் பாடியனவாக இரண்டு பாடல்கள் தமிழ் நாவலர் சரிதையில் உள்ளன.
# குமார சரசுவதி

## கிருட்டிண பூபாலன்

கிருட்டிண பூபாலன் என்பவனை காதலித்த ஒருத்தி ஏங்கி வருந்துவதாக இந்தப் பாடல் எழுதப்பட்டுள்ளது. இரட்டுற மொழிதல் வகை பாடலாக இப்பாடல் அமைந்துள்ளது. பாடலில் இவன் **ஒட்டியன்** எனக் குறிப்பிடப்பட்டுள்ளான்.  
**பெண்** - காதல் நினைவால் ஆடை நழுவுகிறது. உன்னை வணங்குகிறேன். அந்தக் கைகளில் வளையல்களை இழந்துவிட்டேன். தோள் மெலிந்ததால் கடகமும் நழுவுகின்றன. கிருட்டிண பூபாலா! உன்னைப் போரில் கண்டதும் பின்னிட்டு ஓடிய ஒட்டர நாட்டான் போல் ஆடை, வளையல், கடகம் ஆகியவை ஓடுகின்றன.  
**கிருட்டிண பூபாலன்** - இவனிடம் தோற்று ஒட்டியான் கலிங்க நாட்டை இழந்து ஓடினான். தன்னைத் துதிக்கும் சங்கக் கூட்டத்தாரை இழந்தான். கடக நாட்டையும் இழந்தான். மலர் மாலையிம் பொன்னணிகளும் அணிந்தவன்.
# குமார சரசுவதி

## அபிராமன்

இது அபிராமன்மீது பாடிய வசைப்பாட்டு. இவன் என்ன கூத்தாடினாலும் அஞ்சமாட்டான்; கொடுக்கவும் மாட்டான். ‘பேட்டி சோத்தாட்டவை’ என்னும் தாசிக்குத் தொண்டு செய்பவன். ஆத்தாளின் விழுப்புரம், ஆளும் அம்பிநகர் ஆகியவற்றின் பெயரையும், குலத்தையும் கெடுக்க வந்தவன்.
# மோடுகுல அள்ளி

**மோடுகுல அள்ளி** (*Modugulahalli*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643271. இந்த ஊரானது மோடுகுல அள்ளி ஊராட்சிக்கு உட்பட்டது.
# மோடுகுல அள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 22 கிலோமீட்டர் தொலைவிலும், பாலக்கோட்டில் இருந்து 10 கிலோ மீட்டர் தொலைவிலும் உள்ளது.
# மோடுகுல அள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 158, மொத்த மக்கள் தொகைகள் 641 ஆகும். இதில் 338 ஆண்களும், 303 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 53.8 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்
# மொளப்பன அள்ளி

**மொளப்பன அள்ளி** (*Molappanahalli*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643260. இந்த ஊரானது மொட்டலூர் ஊராட்சிக்கு உட்பட்டது.
# மொளப்பன அள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 19 கிலோமீட்டர் தொலைவிலும், பாலக்கோட்டில் இருந்து 19 கிலோ மீட்டர் தொலைவிலும் உள்ளது.
# மொளப்பன அள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 307, மொத்த மக்கள் தொகைகள் 1,188 ஆகும். இதில் 641 ஆண்களும், 547 பெண்களும் அடங்குவர்.
# இசுலாமாபாத்து தேசிய சுகாதார நிறுவனம்

**இசுலாமாபாத்து தேசிய சுகாதார நிறுவனம்** (*National Institutes of Health, Islamabad*) பாக்கித்தான் நாட்டின் இசுலாமாபாத்து நகரத்தில் அமைந்துள்ள ஒரு பாகித்தான் ஆராய்ச்சி நிறுவனம் ஆகும்.  
தேசிய சுகாதார சேவைகள், ஒழுங்குமுறை மற்றும் ஒருங்கிணைப்பு அமைச்சகத்தின் ஒரு தன்னாட்சி அமைப்பாக இந்நிறுவனம் இயங்குகிறது. முக்கியமாக தடுப்பூசி தயாரிப்போடு உயிர் மருத்துவம் மற்றும் ஆரோக்கியம் தொடர்பான ஆராய்ச்சிக்கு பொறுப்பு வகித்து இசுலாமாபாத்து தேசிய சுகாதார நிறுவனம் செயற்படுகிறது.
# பி. எச். டேனியல்

***பி. எச். டேனியல்*** (1910-2003) என்பவர் ரெட் டீ என்ற ஆங்கில புதினத்தின் ஆசிரியராவார். இந்த புதினம், இரா.முருகவேள் அவர்களால் தமிழில் மொழிபெயர்க்கப்பட்டது. இவர் வால்பாறை காரமலை எஸ்டேட்டில் தலைமை மருத்துவ அதிகாரியாகப் பணியாற்றினார். அங்கு தொழிலாளிகளுக்கு நடக்கும் கொடுமைகளைக் கண்டு அவர்கள் உரிமைக்காக போராடினர். இவரது முயற்சியால் 'தென்னிந்திய தோட்ட உத்தியோகத்தர்கள் சங்கம்' உருவானது.
# பி. எச். டேனியல்

## எழுதிய நூல்கள்

- ரெட் டீ (நாவல்)
- பிளான்டேஷன் பனோரமா (கட்டுரை தொகுப்பு)
- டாக்டர் டேல்ஸ் ( சிறுகதை தொகுப்பு)
# கிருஷ்ணராய விஜயம்

கிருஷ்ணராய விஜயம் (கிருட்டிணராய விசயம்) என்பது குமார துர்ஜதி என்பவரால் எழுதப்பட்ட நூலாகும். இவர் கிருட்டிணதேவராயர் காலத்துக்குப் பிற்பட்டவர். தமிழில் உள்ள கலிங்கத்துப் பரணி போன்று தெலுங்கு மொழியில் எழுதப்பட்ட நூல் இது. இது கிருட்டிணதேவ ராயரின் வெற்றிகளை விளம்புகிறது.  
கிருட்டிணதேவராயர் கசபதி பிரதாப ருத்திரனை வென்ற செய்தி இதில் கூறப்பட்டுள்ளது. இந்தச் செய்தியை 1510 கல்வெட்டு ஒன்றும் குறிப்பிடுகிறது. கஜபதி பிரதாபருத்திரன் உதயகிரி மன்னன். ஒட்டிய மரபினன். கிருட்டிணதேவராயனிடம் தோற்ற இவன் முகமதியர் துணையுடன் தாக்க முயன்றான். தனது படை பின்வாங்கி ஓடிவிட்டதால் இவன் காட்டுக்குள் ஓடி ஒளிந்துகொண்டான். கிருட்டிணதேவராயர் இவன் மகளை மணந்துகொண்டார். பின்னர் இவன் கிருட்டிணதேவராயருக்கு உதவுபவனாக மாறினான். இதனை இராபர்ட் சூவெல் தம் வரலாற்று நூலில் குறிப்பிட்டுள்ளார்.  
தோல்விற்ற ஒட்டியன் பற்றி குமார சரசுவதி என்னும் புலவர் பாடியுள்ளார்.
# கோஸ்டு இரைடர்

**கோஸ்டு இரைடர்** (Ghost Rider) என்பது 2007 ஆம் ஆண்டு இயக்குநர் மார்கு இசுடீவன் ஜான்சன் என்பவர் திரைக்கதை மற்றும் இயக்கத்தில் வெளியான அமெரிக்க நாட்டு மீநாயகன் திரைப்படம் ஆகும். இப்படமானது இதே பெயரில் மார்வெல் வரைகதையில் தோன்றிய கதாபாத்திரத்தை மையமாகக் கொண்டு கொலம்பியா பிக்சர்ஸ் மற்றும் மார்வெல் மகிழ்கலை உடன் இணைந்து கிரிஸ்டல் இசுகை பிக்சர்சு மற்றும் ரிலேட்டிவிட்டி மீடியா ஆகியவை தயாரிக்க, சோனி பிக்சர்ஸ் இரிலீசிங் மூலம் உலகம் முழுவதும் விநியோகம் செய்யப்பட்டது.  
இந்த திரைப்படத்தில் நடிகர் நிக்கோலஸ் கேஜ் என்பவர் ஜானி பிளேசு / கோஸ்டு இரைடர் என்ற கதாபாத்திரத்தில் நடிக்க, இவருடன் சேர்ந்து ஈவா மெண்டிசு, வெசு பென்ட்லி, சாம் எலியட், டோனல் லாக், பீட்டர் ஃபோண்டா போன்ற பலர் நடித்துள்ளார்கள்.  
கோஸ்டு இரைடர் படம் பிப்ரவரி 16, 2007 அன்று அமெரிக்காவில் வெளியாகி விமர்சகர்களிடமிருந்து எதிர்மறையான விமர்சனங்களை பெற்று வசூல் ரீதியாக உலகளவில் $ 228.7 மில்லியன் வசூலித்து வெற்றி பெற்றது., இப்படத்தின் தொடர்சியாக கோஸ்டு இரைடர் 2 என்ற படம் பிப்ரவரி 17, 2012 இல் வெளியானது.
# கோஸ்டு இரைடர் 2

**கோஸ்டு இரைடர்: இசுபிரிட்டு ஓப் வெங்கெங்சு** (Ghost Rider: Spirit of Vengeance) என்பது 2012 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இது கோஸ்ட் ரைடர் என்ற மார்வெல் வரைகதையில் தோன்றிய கதாபாத்திரத்தை மையமாகக் கொண்டு இசுகாட் எம். ஜிம்பிள், சேத் ஹாஃப்மேன் மற்றும் டேவிட் எஸ். கோயர் ஆகியோரின் திரைக்கதையில் மார்க் நெவெல்டின் மற்றும் பிரையன் டெய்லர் ஆகியோர் இயக்கத்தில் உருவாக்கப்பட்டது. இப்படத்தை கொலம்பியா பிக்சர்ஸ் நிறுவனம் சோனி பிக்சர்ஸ் இரிலீசிங் மூலம்உலகம் முழுவதும் விநியோகம் செய்தது.  
இது 2007 ஆம் ஆண்டு வெளியான கோஸ்டு இரைடர் என்ற திரைப்படத்தின் தொடர்ச்சியாக நிக்கோலஸ் கேஜ், சியாரான் கிண்ட்சு, விசாலண்டே பிளாசிடோ, ஜானி விட்வொர்த், கிறிஸ்டோபர் லம்பேர்ட் மற்றும் இட்ரிஸ் எல்பா ஆகியோரின் நடிப்பில் வெளியானது.  
கோஸ்டு இரைடர்: இசுபிரிட்டு ஓப் வெங்கெங்சு படம் டிசம்பர் 11, 2011 அன்று ஒரு சிறப்பு இரவு காட்சியாக வெளியானது. பின்னர் பிப்ரவரி 17, 2012 அன்று 2டியில் உலகளவில் வெளியாகி விமர்சகர்களிடம் மோசமான விமர்சன வரவேற்பை பெற்று $132 மில்லியனுக்கும் அதிகமாக வசூலித்தது.  
இப்படத்தின் நடிகரான நிக்கோலஸ் கேஜ் கூறுகையில் கோஸ்டு இரைடர் படங்கள் முடிந்தது என்றும் திட்டமிட்ட தொடர்ச்சி ரத்து செய்யப்பட்டது எனவும் அறிவித்தார். இதனால் இந்த கதாபாத்திரத்திற்கான திரைப்பட உரிமைகள் மார்வெல் ஸ்டுடியோவிற்கு மாற்றப்பட்டு கோஸ்டு இரைடரின் 'ராபி ரெய்ஸ்' பதிப்பு ஏஜென்ட்ஸ் ஒப் ஷீல்ட் என்ற தொடரில் தோன்றியது.
# மார்கு இசுடீவன் ஜான்சன்

**மார்கு இசுடீவன் ஜான்சன்** (பிறப்பு: அக்டோபர் 30, 1964) என்பவர் அமெரிக்க நாட்டு திரைப்பட இயக்குநர், திரைப்படத் தயாரிப்பாளர் மற்றும் திரைக்கதை ஆசிரியர் ஆவார். இவர் அக்டோபர் 30, 1964 இல் மினசோட்டாவின் ஹேஸ்டிங்ஸில் பிறந்தார் மற்றும் கலிபோர்னியா மாநில பல்கலைக்கழகத்தில் பட்டம் பெற்றார்.  
இவர் மார்வெல் வரைகதையை மையமாக வைத்து உருவாக்கப்பட்ட டேர்டெவில் (2003) மற்றும் கோஸ்டு இரைடர் (2007) போன்ற திரைப்படங்களில் பணியாற்றியதன் மூலம் அறியப்படும் நபர் ஆனார்.
# அரண்மனை 3

***அரண்மனை 3*** ( *Aranmanai 3)* என்பது சுந்தர் சி. இயக்கத்தில் 2021இல் வெளியான இந்திய தமிழ் மொழி நகைச்சுவை திகில் திரைப்படமாகும். இந்த படத்தில் சுந்தர் சி., ஆர்யா, ராசி கன்னா, ஆண்ட்ரியா ஜெரெமையா, சாக்ஷி அகர்வால், விவேக் (அவரது மரணத்திற்குப் பின் வெளியாகும் படம்), மைனா நந்தினி, யோகி பாபு, நளினி, மனோபாலா, சம்பத் ராஜ், ஓவி பண்டர்கர், வின்சென்ட் அசோகன் மற்றும் பலரும் நடிக்கின்றனர். படத்தில் பெரிய நட்சத்திர பட்டாளம் நடித்துள்ளது. இது அரண்மனை திரைப்படத் தொடரின் மூன்றாவது பாகமாகும். அவினி சினிமேக்ஸ் பதாகையின் கீழ் குஷ்பூ இப்படத்தை தயாரித்துள்ளார். யூ. கே. செந்தில் குமார் ஒளிப்பதிவையும், சி. சத்யா இசையமைப்பையும், பென்னி ஆலிவர் படத் தொகுப்பையும் மேற்கொண்டனர். படம் 14 அக்டோபர் 2021 அன்று திரையரங்கில் வெளியிடப்பட்டது. இந்த படம் எதிர்மறையான விமர்சனங்களைப் பெற்றது. ஆனால் திரையரங்க வசூலில் வெற்றி பெற்றது.
# கத்தோலிக்கத் தேவாலயப் பாலியல் துன்புறுத்தல் வழக்குகள்

2018-ஆம் ஆண்டில் உத்தரவிட்டார். பெரியவர்கள் மற்றும் சிறார்களுக்கு எதிரான பாலியல் குற்றங்கள் மற்றும் அதிகார துஷ்பிரயோகம் ஆகிய குற்றங்களுக்காக *தியோடர் எட்கர் மெகாரிக்* பிப்ரவரி 2019-ஆம் ஆண்டில் கத்தோலிக்க மத குருமார் பதவியிலிருந்து நீக்கப்பட்டார். இவர் மீதான பாலியல் குற்றம் உறுதியானதைத் தொடர்ந்து 2019-இல் மதகுருமார் பதவியிலிருந்து நீக்கப்பட்டார்.]]  
2018-ஆம் ஆண்டில் சிலி நாட்டின் கத்தோலிக்க மதகுருமார்களிடையே பேசும் காட்சி]]  
உலக நாடுகளில் உள்ள கத்தோலிக்க திருச்சபைகளின் பாதிரியார்கள், கன்னியாஸ்திரிகள் மற்றும் திருச்சபை உறுப்பினர்களால், குழந்தைகளுக்கு எதிரான பாலியல் துன்புறுத்தல்களுக்கு எதிராகத் தொடரப்பட்ட பல வழக்குகள் உள்ளது. 20 மற்றும் 21-ஆம் நூற்றாண்டுகளில் குழந்தைகள் பாலியல் துன்புறுத்தல் வழக்குகளில் எழுப்பப்பட்ட குற்றச்சாட்டுகள், குற்றங்கள், விசாரணைகள், திருச்சபை நிர்வாகிகளால் குழந்தைகள் பாலியியல் துன்புறுத்தல்களை மறைக்க முயன்றனர்.  
பாலியல் துன்புறுத்தலுக்கு ஆளான பெரும்பாலான குழந்தைகளில் பெண் குழந்தைகள் அதிகமாகும். பாதிக்கப்பட்ட பெண் குழந்தைகளின் வயது 11 மற்றும் 14 இடைப்பட்டவர்களே அதிகமாவர்.  
மத குருமார்களின் பாலியியல் குற்ற வழக்குகளில் பெரும்பாலும் பெரியவர்களுக்கு இழைக்கப்படும் பாலியல் துன்புறுத்தலை உள்ளடக்குவதில்லை. குழந்தைகள் தொடர்பான பாலியல் துன்புறுத்தல்கள் மற்றும் மறைப்புகள் பற்றிய குற்றச்சாட்டுகள் 1980-ஆம் ஆண்டுகளின் பிற்பகுதியில் பொதுமக்களின் கவனத்தைப் பெறத் தொடங்கியது.  
கனடா, அயர்லாந்து, சிலி, ஆஸ்திரேலியா, ஐக்கிய அமெரிக்கா மற்றும் ஐரோப்பிய நாடுகளில் கத்தோலிக்க திருச்சபைகளில் குழந்தைகள் பாலியல் துன்புறுத்தல் வழக்குகள் 1990-களில் அதிகம் பதிவானது.  
ஐக்கிய அமெரிக்காவில் 2002-ஆம் ஆண்டில், * தி பாஸ்டன் குளோப்* செய்தி இதழின் விசாரணை மூலம் வெளிவந்த, குழந்தைகள் பாலியியல் துன்புறுத்தல்கள் குறித்தான செய்திகள் ஊடகங்களில் பரவலாக பேசப்பட்து. ஐரோப்பா, ஆஸ்திரேலியா, சிலி மற்றும் ஐக்கிய அமெரிக்காவில் பரவலான திருச்சபைகளில் நடைபெறும் குழந்தைகள் பாலியியல் துன்புறுத்தல்களை மறைக்கும் வகையில் கத்தோலிக்க திருச்சபைகள் செயலாற்றியது.  
கத்தோலிக்க ஆட்சிப் பீடம் 2001-ஆம் ஆண்டு முதல் 2010-ஆம் ஆண்டு வரையில் 3,000 கத்தோலிக்க மத குருமார்கள் நடத்திய சிறார்கள் மீதான பாலியியல் துன்புறுத்தல்கள் குறித்து விசாரணை செய்தது. ரோமன் கத்தோலிக்க தேவாலயம் பற்றி அறிவுள்ள மறைமாவட்ட அதிகாரிகள் மற்றும் கல்வியாளர்கள் மதகுருமார்களின் பாலியல் துஷ்பிரயோகம் குறித்து பொதுவாக விவாதிக்கப்படுவதில்லை. எனவே அளவிடுவது கடினம்.  
கத்தோலிக்க மதகுருமார்களின் குழந்தைகள் மீதான பாலியியல் துன்புறுத்தல்களை, ஊடகங்கள் அதிகப்படியாக ஊதி பெரிதாக்குகிறது என்றும், இதே போன்ற துன்புறுத்தல்கள் வேறு சமயகளில் நடைபெறுகின்றது என்றும், இப்பிரச்சினைகள் தேவாலயத்திற்குள் தீர்க்க்கப்படும் என திருச்சபை உறுப்பினர்கள் வாதிடுகின்றனர்.2001-ஆம் ஆண்டில் தேவாலயத்திற்குள் நடைபெறும் பாலியியல் துன்புறுத்தல்கள் குறித்து போப் ஜான் பால் வெளிப்படையாக மன்னிப்புக் கோரினார்.
# கத்தோலிக்கத் தேவாலயப் பாலியல் துன்புறுத்தல் வழக்குகள்

## பிரான்சில்

பிரான்சு நாட்டின் கத்தோலிக்க திருச்சபைகளில் பாதிரியார்கள் மற்றும் பிசப்புகளால் 1950-ஆம் ஆண்டு முதல் சுமார் 2,16,000 குழந்தைகள் - பெரும்பாலும் சிறுவர்கள் பாலியல் துஷ்பிரயோகத்திற்கு ஆளாகியுள்ளனர் என்று ஒரு புதிய விசாரணை கண்டறிந்துள்ளது. சிறார் பாலியல் துஷ்பிரயோகத்தில் 2,900 முதல் 3,200 வரையிலான கத்தோலிக்க மதகுருமார்கள் ஈடுப்பட்டிருப்பதாக விசாரணையில் தெரிய வந்துள்ளது.
விசாரணை அறிக்கையில் ஆவணப்படுத்தப்பட்டுள்ள பல ஆயிரக்கணக்கான சிறுவர் துஷ்பிரயோக வழக்குகளில் கத்தோலிக்க தேவாலயமே "நிறுவனப் பொறுப்பு" என்பதை ஏற்றுக்கொண்டதாக பிரெஞ்சு ஆயர்கள் 5 அக்டோபர் 2021 அன்று தெரிவித்தனர். இத்தவற்றின் பிராயசித்தமாக பிரான்சு நாட்டின் அனைத்து கிறித்துவ கத்தோலிக்கப் பாதிரியார்கள் தவம் மற்றும் ஜெபத்தில் ஈடுபட்டுள்ளனர்.
# கத்தோலிக்கத் தேவாலயப் பாலியல் துன்புறுத்தல் வழக்குகள்

## இந்தியாவில்

2014-ஆம் ஆண்டில் கேரளா மாநிலத்தின் திருச்சூரில் உள்ள புனித ஜான் பால் தேவாலயத்த்தின் பங்கு தந்தை இராஜூ கொக்கன், 9 வயது சிறுமியை தனது அலுவலகத்தில் வைத்து பல முறை பாலியியல் வல்லுறவு செய்தமை குறித்தான விடயம் 25 ஏப்ரல் 2014 அன்று வெளிப்பட்டது. 5 மே 2014 அன்று பாதிரியார் காவல் துறையால் கைது செய்யப்பட்டார்.  
2017-ஆம் ஆண்டில் கண்ணூரில் உள்ள புனித செபாஸ்டியான் தேவாலயப் பங்குத் தந்தை இராபின் வடக்கஞ்சேரி, 15 வயது சிறுமியை துன்புறுத்தி பாலியியல் துன்புறுத்தல்களால் ஒரு குழந்தையைப் பெற்ற வழக்கில் கைது செய்யப்பட்டார். இந்த வழக்கில் பங்குத் தந்தை இராபின் வடக்கஞ்சேரிக்கு 20 ஆண்டு கடுங்காவல் தண்டனை நீதிமன்றம் வழங்கியது.  
2018-ஆம் ஆண்டில் ஆயர் பிராங்கோ மூலக்கல் ஒரு கன்னியாஸ்திரியை பாலியல் துன்புறுத்தல் வழக்கில் கேரளா காவல்துறை 21 செப்டம்பர் 2018 அன்று கைது செய்தது. கைதான ஆயர் பிராங்கோ மூலக்கல்லை வாத்திகன் திருச்சபை, தற்காலிகமாக சமயப் பணியிலிருந்து விடுவித்தது.
# கத்தோலிக்கத் தேவாலயப் பாலியல் துன்புறுத்தல் வழக்குகள்

## இதனையும் காண்க

- கன்னியாஸ்திரி அபயா கொலை வழக்கு
- பிராங்கோ மூலக்கல்
# நெற்றிக்கண் (2021 திரைப்படம்)

***நெற்றிக்கண்*** (*Netrikann*) என்பது 2021ஆம் ஆண்டு வெளியான இந்தியத் தமிழ் குற்றவியல் திரைப்படமாகும். இது 2011இல் வெளியான *பிளைன்ட் என்ற* தென் கொரிய திரைப்படத்தின் மறு ஆக்கமாகும். தொடர் கொலையாளியைத் தேடும் ஒரு பார்வையற்ற நடுவண் புலனாய்வுச் செயலக அதிகாரியை மையமாகக் கொண்டு கதை நகர்கிறது. இந்த படத்தை மிலிந்த் ராவ் இயக்கியுள்ளார். ரௌடி பிக்சர்ஸ் பதாகையின் கீழ் விக்னேஷ் சிவன் தயாரித்துள்ளார்., கிராஸ் பிக்சர்ஸ் என்ற பன்னாட்டு திரைப்பட, தொலைக்காட்சி தயாரிப்பு நிறுவனமும் கே. எஸ் மயில்வாகனன் ஆகியோர் இணை தயாரிப்பாளர்களாக இருக்கின்றனர். படத்தின் இணைய உரிமையை ஹாட் ஸ்டார் வாங்கியது. இந்த படத்தில் நயன்தாரா முக்கியக் கதாபாத்திரத்தில் நடித்துள்ளார். அஜ்மல் அமீர் ஒரு வில்லனாக நடிக்கிறார். அதேசமயம், கே. மணிகண்டன், சரன் சக்தி ஆகியோர் துணை வேடங்களில் நடித்துள்ளனர்.  
படத்தின் இசையை கிரிஷ் கோபாலகிருஷ்ணன் கையாண்டுள்ளார். பாடல்களை பாடலாசிரியர் கார்த்திக் நேத்தா எழுதியுள்ளார். படத்தில் இடம் பெற்ற சித் ஸ்ரீராம் பாடிய 'இதுவும் கடந்து போகும்' பாடல் சூன் 2021இல் வெளியிடப்பட்டது. பாடலின் மறுபதிப்பு செய்யப்பட்ட பதிப்பை பாம்பே ஜெயஸ்ரீ பாடினார்.
# நெற்றிக்கண் (2021 திரைப்படம்)

## வெளியீடு

படம் 2021 ஆகஸ்ட் 13 அன்று ஹாட் ஸ்டாரில் வெளியானது.  
இந்த படத்தை தென்னிந்திய மொழிகளான தமிழ், கன்னடம், மலையாளம், தெலுங்கில் இணைய தளமான ஹாட் ஸ்டாரில் பார்க்கலாம்.
# நெற்றிக்கண் (2021 திரைப்படம்)

## வரவேற்பு

படத்திற்கு கலவையான விமர்சனங்கள் கிடைத்தன.  
தி வீக் பத்திரிக்கையின் ஆன்சி கே சன்னி இந்த படத்தை "யூகிக்கக்கூடிய பரபரப்பூடும் படம்" என்று விவரித்தார். மேலும் படம் ஒரு சமூக செய்தியை தெரிவிக்க முயன்றதாகவும் கூறினார்.  
இருப்பினும், இன்டர்நேஷனல் பிசினஸ் டைம்ஸின் பிரபல திரைப்பட விமர்சகர் நிர்மல் நாராயணன் "நயன்தாராவின் நடிப்பு மனதை கவர்ந்தது. ஆனால் படம் கொஞ்சம் நீளமானது. நயன்தாராவின் தனி நடிப்பு இந்தத் திரைப்படத்தைப் பார்க்க போதுமானதாக உள்ளது" என படத்தை பாராட்டி எழுதினார்.
# ஆவியூர் ஊராட்சி

ஆவியூர் ஊராட்சி (Aviyur Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள திருக்கோவிலூர் வட்டாரத்தில் அமைந்துள்ளது.இந்த ஊராட்சி, திருக்கோயிலூர் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றிலிருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1871 ஆகும். இவர்களில் பெண்கள் 931 பேரும் ஆண்கள் 940 பேரும் உள்ளனர்.
# தாராபுரம் வருவாய் கோட்டம்

**தாராபுரம் வருவாய் கோட்டம்** அல்லது **தாராபுரம் துணை மாவட்டம்** இந்தியாவின் தமிழ்நாடு மாநிலத்தில் உள்ள திருப்பூர் மாவட்டத்தில் உள்ள ஒரு வருவாய் கோட்டம் ஆகும். திருப்பூர் மற்றும் உடுமலைப்பேட்டைக்கு பிறகு திருப்பூர் மாவட்டத்தின் மூன்று வருவாய் கோட்டங்களில் இதுவும் ஒன்றாகும். தாராபுரம் கோட்டத்தில் இரண்டு தாலுகா - தாராபுரம், காங்கேயம் மற்றும் ஐந்து ஊராட்சி ஒன்றியங்கள் - தாராபுரம், காங்கேயம், வெள்ளகோவில், மூலனூர், குண்டடம் ஆகியவை அடங்கும். தாராபுரம் கோட்டம் 2057 கி.மீ. பரப்பளவைக் கொண்டுள்ளது, இது திருப்பூர் மாவட்டத்தின் மொத்த பரப்பில் 40% மற்றும் தமிழ்நாட்டின் 1.58% ஆகும். தாராபுரம் கோட்டத்தில் 5,29,654 மக்கள் தொகை உள்ளது.
# ஈவா மெண்டிசு

**ஈவா மெண்டிசு** (பிறப்பு: மார்ச்சு 5, 1974) என்பவர் அமெரிக்க நடிகை, வடிவழகி மற்றும் வடிவமைப்பாளர் ஆவார். இவர் 1996 ஆம் ஆண்டு முதல் ஹிட்ச் (2005), கோஸ்டு இரைடர் (2007), லாஸ்ட் நைட் (2010), போன்ற பல திரைப்படங்களில் நடித்ததன் மூலம் அறியப்படும் நடிகை ஆனார். இவர் 2011 ஆம் ஆண்டு முதல் கனடிய நடிகர் ரையன் காசுலிங்குடன் உறவில் இருக்கிறார். இவர்களுக்கு இரண்டு மகள்கள் உள்ளனர்..
# மார்க் நெவெல்டின்

**மார்க் நெவெல்டின்** (பிறப்பு: மே 11, 1973) என்பவர் அமெரிக்க நாட்டு திரைப்பட இயக்குநர், புகைப்பட கருவி இயக்குபவர், திரைப்படத் தயாரிப்பாளர் மற்றும் திரைக்கதை ஆசிரியர் ஆவார். இவர் 2006 ஆம் ஆண்டு முதல் கிரான்க், கேம் (2009), கோஸ்டு இரைடர் 2 (2012), வாடிகன் டேப்ஸ் (2015) போன்ற திரைப்படங்களில் பணிபுரிந்துள்ளார்.
# மார்க் நெவெல்டின்

## ஆரம்பகால வாழ்க்கை

நெவெல்டின் மே 11, 1973 ஆம் ஆண்டில் நியூயார்க்கின் வாட்டர்டவுனில் டாம் நெவெல்டின் மற்றும் கரோலின் டவுட் ஃபிட்ஸ்பாட்ரிக் ஆகியோருக்கு மகனாகப் பிறந்தார். அவர் ஹோபார்ட் மற்றும் வில்லியம் சுமித் கல்லூரியில் பயின்றார், அங்கு அவர் நாடகம் மற்றும் உளவியலில் பட்டம் பெற்றார்.
# பிரையன் டெய்லர்

**பிரையன் டெய்லர்** என்பவர் அமெரிக்க நாட்டு திரைப்பட இயக்குநர், புகைப்பட கருவி இயக்குபவர், திரைப்படத் தயாரிப்பாளர் மற்றும் திரைக்கதை ஆசிரியர் ஆவார். இவர் 2002 ஆம் ஆண்டு முதல் கிரான்க் (2006), பதோலஜி (2008), ஜோனா ஹெக்ஸ் (2010), கோஸ்டு இரைடர் 2 (2012), மாம் அண்ட் டாட் (2017) போன்ற திரைப்படங்களில் பணிபுரிந்துள்ளார்.
# சோ. இராஜேந்திரன்

**சோ. இராஜேந்திரன்** (*S. Rajendran*) என்பவர் இந்திய அரசியல்வாதியும் தமிழ்நாடு சட்டப் பேரவை முன்னாள் உறுப்பினரும் ஆவார். இவர் தூத்துக்குடி மாவட்டம் கோவில்பட்டி பாண்டவர்மங்கலம் ஊராட்சியினைச் சார்ந்தவர். இராஜேந்திரன் தூத்துக்குடி வ.உ. சிதம்பரனார் கல்லூரியில் பல்கலைக்கழகப் பட்ட முன்வகுப்பினை 1967-ஆம் ஆண்டு முடித்துள்ளார். இவர் கோவில்பட்டி சட்ட சட்டமன்றத் தொகுதியிலிருந்து தமிழ்நாடு சட்டப் பேரவைக்கு 2001-இல் நடைபெற்ற சட்டமன்ற தேர்தல் இந்தியப் பொதுவுடைமைக் கட்சி வேட்பாளராகப் போட்டியிட்டு வெற்றிபெற்றார்.
# பி. கே. தாபர்

**பால கிஷண் தாப்பர்** (**Bal Krishen Thapar**) (18 அக்டோபர் 1921 – 6 செப்டம்பர் 1995) இந்தியத் தொல்லியல் ஆய்வகத்தின் தலைமை இயக்குநராக 1978-ஆம் ஆண்டு முதல் 1981-ஆம் ஆண்டு வரை பணியாற்றியவர். இவர் 1984-இல் இந்தியாவில் பாரம்பரிய விழிப்புணர்வு மற்றும் பாதுகாப்பை முன்னெடுக்கும் நோக்குடன் இந்திய தேசியக் கலை மற்றும் பண்பாட்டு மரபுக்கான அறக்கட்டளையை நிறுவியவர் ஆவார்.  
லூதியானாவின் துணி வணிகருக்கு பிறந்த பால் கிஷண் தாப்பர், லாகூரில் அமைந்த பஞ்சாப் பல்கலைக்கழகத்தில் வரலாறு பாடத்தில் முதுநிலைப் பட்டப் படிப்பை முடித்தார். பின்னர் இந்தியத் தொல்லியல் ஆய்வகத்தில் பணியில் சேர்ந்து, தட்சசீலம்|தட்சசீலத்தில் அமைந்த இந்தியத் தொல்லியல் ஆய்வு நிறுவனத்தில் மோர்டிமர் வீலர் தலைமையின் கீழ் தொல்லியல் பயிற்சி மேற்கொண்டார். இவர் ஐடல்பேர்க் பல்கலைக்கழகத்தில் ஆசியத் தொல்லியல் ஆய்வில் முனைவர் பட்டம் பெற்றார்.  
பால் கிஷண் தாப்பர் சிந்துவெளி நாகரிகத்தின் தொல்லியல் களமான காளிபங்கான், தில்லியில் உள்ள புராணா கிலா மற்றும் கர்நாடகத்தில் உள்ள மஸ்கி தொல்லியற்களகளை அகழாய்வு செய்துள்ளார். மேலும் ஆப்கானிஸ்தானில் உள்ள பாக்ராம் அருகே பாரா பள்ளத்தாக்கில் அகழாய்வு செய்துள்ளார். மேலும் இவர் அஸ்தினாபுரம், ரூப்நகர், கௌசாம்பி, சோமநாதபுரம் ஆகிய இடங்களில் தொல்லியல் அகழாய்வுப்ப் பணிகளை செய்துள்ளார்.  
மேலும் இவர் இந்தியத் தொல்லியல் ஆய்வகம் வெளியிடும் *இந்தியத் தொல்லியல்* எனும் இதழின் ஆசிரியராக 1973 முதல் 1979-ஆம் ஆண்டு வரை இருந்துள்ளார்.
# பி. கே. தாபர்

## படைப்புகள்

- Indian megaliths in Asian context'' - with Arun Kumar Sharma (1994)  
- *Conservation of the Indian heritage* - with Bridget Allchin and Frank Raymond Allchin (1989)  
- *Recent archaeological discoveries in India* (1985)  
- Approaches to the Archaeological Heritage'' Chapter 7, India - Henry Cleere (1984)  
- History of Humanity: Scientific and Cultural Development.'' Book Chapter: The Indus Valley: 3000-1500 BC. Dani, A. H. and Mohan, J.-P. (eds.), Vol. II UNESCO and Rutledge: 246-265 - with Mohammed Rafique Mughal (1996)
# அபுல் கலாம் ஆசாத் (பத்திரிகையாளர்)

**அபுல் கலாம் ஆசாத்** (*Abul Kalam Azad (journalist)*) வங்காளதேச நாட்டைச் சேர்ந்த ஒரு பத்திரிகையாளர் ஆவார். வங்காளதேசத்தின் தேசிய செய்தி நிறுவனமான வங்காளதேச சங்பாத் சங்சுதாவின் தற்போதைய நிர்வாக இயக்குனராகவும் தலைமை ஆசிரியராகவும் உள்ளார் இங்கு நியமனம் பெறுவதற்கு முன்பு அபுல் கலாம் ஆசாத் வங்காளதேச பிரதமரின் செய்தி செயலாளராக பணியாற்றினார்.
# அபுல் கலாம் ஆசாத் (பத்திரிகையாளர்)

## ஆரம்ப கால வாழ்க்கை

முன்சிகஞ்சு மாவட்டத்தின் லோகாயங்கு துணை மாவட்டத்தில் அரிதியா கிராமத்தில் அபுல் கலாம் ஆசாத் பிறந்தார். இவரது தந்தையின் பெயர் அபிபூர் ரகுமான் சிக்தெர் என்பதாகும். டாக்கா பல்கலைக்கழகத்தில் பட்டம் பெற்ற பிறகு, ஆசாத் மாசுகோவில் பத்திரிகைத் துறையில் மேம்பட்ட பத்திரிகையியல் என்ற ஒரு பட்டயத்தைப் பெற்றார். டாக்கா பல்கலைக்கழகத்தில் படிக்கும்போது, இவர் வங்காளதேச சத்ரா கூட்டமைப்பின் மத்திய குழு உறுப்பினராக இருந்தார். கிழக்கு பாக்கித்தானில் 1969 ஆம் ஆண்டு நடைபெற்ற மக்கள் எழுச்சியின் போது ஆசாத் சர்பதலிய சத்ரா சங்ராம் பரிசத்தின் டாக்கா பிரிவு பொருளாளராக இருந்தார்.
# இராமச்சந்திரன் கோவிந்தராசு

**இராமச்சந்திரன் கோவிந்தராசு** அல்லது **சிங்கை ஜி. ராமச்சந்திரன்** (பிறப்பு: 11 திசம்பர் 1987) தமிழ்நாட்டைச் சேர்ந்த ஒரு இந்திய அரசியல்வாதி ஆவார்.  
Rediff.com க்கு அளித்த பேட்டியில், அவர் 18 வயதில் கட்சியில் சேர்ந்ததாக கூறினார். அவர் வேலைவாய்ப்புகளைத் தவிர்த்துவிட்டு கட்சிக்காக வேலை செய்யத் தொடங்கினார்.  
அவரது தலைமையின் கீழ், 2016 சட்டமன்றத் தேர்தலில் கட்சியின் வெற்றிக்கு தகவல் தொழில்நுட்ப பிரிவு பங்களித்தது. முதல்வர் ஜெ.ஜெயலலிதாவின் மரணத்திற்குப் பிறகு, ஓ.பன்னீர்செல்வம் அணிக்கு ஆதரவளித்த முதல் கட்சி செயலாளர்களில் ஒருவராக இருந்தார்.  
பிப்ரவரி 2017 இல், கட்சி விரோத நடவடிக்கைகளுக்காக வி.கே.சசிகலாவால் கட்சியிலிருந்து நீக்கப்பட்டார். இருப்பினும், ஓ பன்னீர்செல்வத்திற்கு அவர் ஆதரவு அளித்ததை அடுத்து அவர் நீக்கப்பட்டார்.  
இரு அணிகளும் இணைந்த பிறகு, அவர் மீண்டும் அதிமுக ஐடி பிரிவு மாநில செயலாளராக நியமிக்கப்பட்டார்.  
ராமச்சந்திரன் மாணவர் அரசியலிலும் தீவிரமாக இருந்தார். ஐஐஎம் அகமதாபாத்தில் மாணவர் விவகார கவுன்சிலின் (எஸ்ஏசி) பொதுச் செயலாளராக பணியாற்றினார்.
# இராமச்சந்திரன் கோவிந்தராசு

## வகித்த பதவிகள்

| 01 | மார்ச் 2016 | பிப்ரவரி 2017 | செயலாளர், அனைத்திந்திய அண்ணா திராவிட முன்னேற்றக் கழகம், தகவல் தொழில்நுட்ப பிரிவு |
| --- | --- | --- | --- |
| 02 | நவம்பர் 2017 | பதவியில் | செயலாளர், அனைத்திந்திய அண்ணா திராவிட முன்னேற்றக் கழகம், தகவல் தொழில்நுட்ப பிரிவு |
| 03 | மார்ச் 2014 | ஏப்ரல் 2015 | பொதுச் செயலாளர், மாணவர் விவகார கவுன்சில், ஐஐஎம் அகமதாபாத் |
# இராமச்சந்திரன் கோவிந்தராசு

## தனிப்பட்ட வாழ்க்கை

அவர் 1991 முதல் 1996 வரை சிங்காநல்லூரில் எம்எல்ஏவாக இருந்த சிங்கை கோவிந்தராசுவின் மகன் ஆவார்.
# முக்குளம், தருமபுரி

**முக்குளம்** (*Mukkulam*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643225. இந்த ஊரானது முக்குளம் ஊராட்சிக்கு உட்பட்டது.
# முக்குளம், தருமபுரி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 25 கிலோமீட்டர் தொலைவிலும், பாலக்கோட்டில் இருந்து 13 கிலோ மீட்டர் தொலைவிலும் உள்ளது.
# முக்குளம், தருமபுரி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 1,125, மொத்த மக்கள் தொகைகள் 4,447 ஆகும். இதில் 2,272 ஆண்களும், 2,175 பெண்களும் அடங்குவர்.
# முருக்கம்பட்டி

**முருக்கம்பட்டி** (*Murukkampatti*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 635 205. இந்த ஊரானது முருக்கம்பட்டி ஊராட்சிக்கு உட்பட்டது.
# முருக்கம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 20 கிலோமீட்டர் தொலைவிலும், பாலக்கோட்டில் இருந்து 18 கிலோ மீட்டர் தொலைவிலும் உள்ளது.
# முருக்கம்பட்டி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 1,163, மொத்த மக்கள் தொகைகள் 4,871 ஆகும். இதில் 2,503 ஆண்களும், 2,368 பெண்களும் அடங்குவர்.
# முருக்கம்பட்டி

## ஊரில் உள்ள கோயில்கள்

- முருக்கம்பட்டி மாரியம்மன் கோயில்
- முருக்கம்பட்டி நந்தவனம் கோயில்
- முருக்கம்பட்டி நந்தவனசாமி கோயில்
- முருக்கம்பட்டி சோமேஸ்வரசாமி கோயில்
- முருக்கம்பட்டி லட்சுமி நாராயணசாமி கோயில்
# நாகனம்பட்டி

**நாகனம்பட்டி** (*Naganampatty*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 635 205. இந்த ஊரானது நாகனம்பட்டி ஊராட்சிக்கு உட்பட்டது.
# நாகனம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 20 கிலோமீட்டர் தொலைவிலும், பாலக்கோட்டில் இருந்து 18 கிலோ மீட்டர் தொலைவிலும் உள்ளது.
# நாகனம்பட்டி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 946, மொத்த மக்கள் தொகைகள் 3,654 ஆகும். இதில் 1,904 ஆண்களும், 1,750 பெண்களும் அடங்குவர்.
# நல்லூர், பாலக்கோடு

**நல்லூர்** (*Nallur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643237. இந்த ஊரானது மொட்டலூர் ஊராட்சிக்கு உட்பட்டது.
# நல்லூர், பாலக்கோடு

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 33 கிலோமீட்டர் தொலைவிலும், பாலக்கோட்டில் இருந்து 12 கிலோ மீட்டர் தொலைவிலும் உள்ளது.
# நல்லூர், பாலக்கோடு

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 147, மொத்த மக்கள் தொகைகள் 603 ஆகும். இதில் 315 ஆண்களும், 288 பெண்களும் அடங்குவர்.
# நம்மாண்ட அள்ளி

**நம்மாண்ட அள்ளி** அல்லது **நமாண்டபட்டி** (*Namandahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643194. இந்த ஊரானது கும்மனூர் ஊராட்சிக்கு உட்பட்டது.
# நம்மாண்ட அள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 45 கிலோமீட்டர் தொலைவிலும், பாலக்கோட்டில் இருந்து 20 கிலோ மீட்டர் தொலைவிலும் உள்ளது.
# நம்மாண்ட அள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 925, மொத்த மக்கள் தொகைகள் 3,960 ஆகும். இதில் 2,059 ஆண்களும் 1,901 பெண்களும் அடங்குவர்.
# சாப்பூர் அணை

**சாப்பூர் அணை** (**Shahpur Dam)** பாக்கித்தான் நாட்டின் பஞ்சாபில் உள்ள நந்தனா ஆற்றில் அட்டாக் மாவட்டத்தில் அமைந்துள்ளது. 26 மீட்டர் (85 அடி) உயரம் கொண்ட இந்த அணை 1,76.20.000 கனமீட்டர் கொள்ளளவு கொண்டதாகும். சுற்றுப்புறங்களில் சமீபத்திய வளர்ச்சியுடன், அணை இப்போது உள்ளூர் மக்களுக்கும் அருகிலுள்ள நகரங்களின் மக்களுக்கும் ஒரு பிரபலமான சுற்றுலா இடமாக மாறியுள்ளது.
# சாப்பூர் அணை

## அமைவிடம்

அட்டாக் மாவட்டத்தில் கலா சிட்டா மலைத்தொடருக்கு அருகிலுள்ள பதே யாங்கு தாலுக்காவில் அணை கட்டப்பட்ட்டுள்ளது. இசுலாமாபாத்தில் இருந்து 45 கிலோமீட்டர் தொலைவிலும் பதே யாங்கிலிருந்து வடக்கில் 8 கிலோமீட்டர் தொலைவிலும் சாப்பூர் அணை உள்ளது. 1982 ஆம் ஆண்டு பஞ்சாப் அரசாங்கத்தின் சிறிய அணைகள் நிறுவனம் அணையை வடிவமைத்து கட்டியது. 1986 ஆம் ஆண்டு 36.5 மில்லியன் பாக்கித்தான் ரூபாய் செலவில் அணையின் கட்டுமானப் பணிகள் முடிக்கப்பட்டன.